cyanic-selkie/wikianc huggingface dataset:
Մու ի Ռանա
Պատմություն
Կոմունան հարուստ է երկաթի հանքերով, հիդրոէլեկտրակայաններով։ Մու ի Ռանայում գործունեություն ծավալած առաջին ընկերությունը Dunderland Iron Ore Company-ն է, որ գործել է 1902-1947 թվականները։ Rana Gruber ընկերությունը հիմնադրվել է 1937 թվականին և գործում է մինչ օրս։ 1946 թվականին Նորվեգիայի խորհրդարանը հաստատել է երկաթի մշակման գործարակ կառուցելու նախագիծը։ A/S Norwegian Iron Work Company (A/S Norsk Jernverk) ընկերությունը կառուցվել է քաղաքի կենտրոնական մասի հարևանությամբ։ Այն մետաղ է վերամշակում Նորվեգիայի և հարևան այլ երկրների համար։ Սակայն 1988 թվականը գործարանը փակվել է։ Քաղաքի արտադրական մասում գործում է 130 գործարան։ Այդ տարածքը կոչվում է Մու արդյունաբերական պարկ (Mo Industripark): Գործարաններն արտադրում են երկաթ և մետաղ, զարգացած են մեքենաշինությունը, սպասարկման ոլորտը, կատարվում են գիտական հետազոտություններ։ Այս ոլորտներում զբաղված են 2.000 մարդ։
Մու քաղաքը առանձնացվել է Մու կոմունայից 1923 թվականին։ 1964 թվականին քաղաքը միացվել է Նուր Ռանա կոմունային, մասամբ Սյոր Ռանա և Նենսա կոմունաներին` ձևավորելով նոր կոմունա` Ռանա։
Աշխարհագրություն
Մու ի Ռանան գտնվում է Ռանֆյորդի գետաբերանին` Սալտֆյելետ լեռան և Սվարտիսեն սառցադաշտի (մեծությամբ երկրորդն է Նորվեգիայում) հարավային կողմում։ Ռանելվա գետը քաղաքում թափվում է Ռանֆյորդի մեջ։ Ռանան և Սալտֆյելետը հայտնի են իրենց բազմաթիվ քարանձավներով, որոնցից եկուսը` Գրյոնլիգրոտան և Սետերգրոտան, բաց են այցելությունների համար։ Մնացած քարանձավները վտանգավոր են. 2014 թվականին դժբախտ պատահարի հետևանքով Յուրդբրուգրոտա քարանձավում 110 մ խորությունում մահացել են երկու ֆինն դայվինգներ, ևս երեքը ստացել են վնասվածքներ   ։ Նման դժբախտ պատահար է տեղի ունեցել նաև 2006 թվականին, երբ Գերմանիայի և Շոտլանդիայի փրկարարներին երեք շաբաթ է պահանջվել մահացած սուզորդներին 90 մ խորությունից հանելու համար ։
Կլիմա
Մու ի Ռանայում կլիման փոփոխվում է տարեկան մի քանի անգամ։ Նորվեգական հոսանքը, որը գոլֆստրիմի շարունակությունն է, հոսում է ամբողջ ափագծի երկայնքով դեպի հյուսիս։ Հոսանքը մեծ ազդեցություն ունի կլիմայի ձևավորման վրա։ Նրա շնորհիվ ձմռանը ջերմաստիճանն այնքան էլ ցածր չէ` չնայած այն հանգամանքին, որ քաղաքը գտնվում է ափից 70 կմ հեռավորությամբ։ Ափից հեռու լինելու պատճառով ջերմաստիճանը ձմռանն այստեղ ավելի ցածր է, քան ափամերձ բնակավայրերինը։ Եղանակը կարող է անկանխատեսելի լինել. այն փոփոխվում է շատ արագ։ Փոթորիկները կարող են շարունակվել մի քանի ժամ, ինչի հետևանքով հաճախ հետաձգվում են ինքնաթիռների թռիչքները։ Մու ի Ռանայում ամառային օրերը շատ երկար են, իսկ ձմեռային օրերը ընդհակառակը` շատ կարճ։ Ձմռան ընթացքում կարելի է տեսնել հյուսիսափայլը, որը դրսևորվում է տարբեր ձևերով, չափերով ու գույներով` սպիտակականաչավունից մինչև վառ կարմիր։
Ամառը կարճ է. ամենատաք ամիսները հուլիսն ու օգոստոսն են։ Հուլիսի միջին ջերմաստիճանը 13,2°С է ։ Վերջին տարիներին տարածքի կլիման ավելի է տաքացել։ Սովորաբար ամռան ընթացքում լինում են 2-3 տաք հատվածներ, երբ միջին ջերմաստիճանը կազմում է 20°С - 26°С: Տաք շրջանները կարող են տևել 2-ից 14 օր` 31°С առավելագույն ջերմաստիճանով։ Հազվադեպ լինում է այնպես, որ ջերմաստիճանը նույնիսկ գիշերը չի իջնում 20°С-ից։ Այդ երևույթը կոչվում է tropenatt: Ձմռանը արևը գտնվում է հորիզոնի ներքևում` երևալով օրվա մեջ մի քանի ժամ միայն։ Լեռները խանգարում են արևի ճառագայթների թափանցմանը. հունվարին արևը ընդհանրապես չի երևում։ Հոկտեմբերին տերևաթափ է լինում, իսկ նոյեմբերին ջրերն սկսում են սառչել։ Ձմռանը բնորոշ են 2-3 ցուրտ շրջանները, որոնք սովորաբար տևում են 3-7 օր։ Տեղումների միջին քանակը տարեկան 1400 մմ է ։
Արդյունաբերության ճյուղեր
A/S Norwegian Iron Work գործարանը (A/S Norsk Jernverk), որ հիմնադրվել էր 1946 թվականին, երկրի համար մետաղ է մշակել մինչև 1988 թվականը, երբ բաժանվել է մի քանի մանր ընկերությունների։ Երկաթե աղացը մեծ նշանակություն է ունեցել երկրի համար։ 1955 թվականին քաղաքի բնակչությունը 2.000-ից դարձել է 20.000: Արդյունաբերական Մու պարկը խոշորագույններից է Եվրոպայում. այնտեղ աշխատում է մոտ 2.000 մարդ։ Քաղաքում է գտնվում Նորվեգիայի ազգային գրադարանը (Nasjonalbiblioteket): HelgelandsKraft էներգետիկ ընկերությունը էլեկտրաէներգիա է մատակարարում ողջ Հելգելանդին։ Մու ի Ռանայում է գտնվում Նորվեգայի հեռարձակող ընկերությունը (NRK), հրատարակվում է Rana Blad տեղական թերթը և գործում է Radio 3 Rana ռադիոընկերությունը։
Մշակույթ
Ռանֆյորդում է գտնվում «Մարդը ծովից» (Havmann, The Man from the Sea) քանդակը, որը պատրաստված է արկտիկական գրանիտից։ Այն 1995 թվականին կերտել է անգլիացի քանդակագործ Էնթոնի Հորմլին։ Ամեն տարի քաղաքում կազմակերպվում է Havmanndagene փառատոնը։ Նուրլանի թատրոնը ելույթ է ունենում ողջ շրջանում։ Այն հիմնադրվել է 1979 թվականին և գտնվում է նոր եռահարկ շենքում։ Քաղաքի կենտրոնում գործում է Ռանայի թատրոնը, որը Հելգելանդի թանգարանի մասնաճյուղն է։ Ցուցահանդեսների մեծ մասը նվիրված է քաղաքի` 20-րդ դարի կյանքին։ Կա ֆոտոցուցահանդես, որտեղ հաշվվում են 80 հազար լուսանկար և տեղի բանահյուսական արխիվը։ Թանգարանում կա նաև 1930 թվականի քաղաքի մանրակերտը։ Բնագիտության թանգարանը գտնվում է քաղաքի պատմական մասում և հայտնի է «Մուհոլմեն» անունով։ Այնտեղ ներկայացված է շրջանի կենդանական աշխարհի ցուցահանդեսը։ Նուրլան ֆյուլքեի գրադարանը գտնվում է Մու ի Ռամա քաղաքում։ Քաղաքից 30 կմ հյուսիս գտնվում է Arctic Circle Raceway մրցարշավային ճանապարհը։
Քաղաքային եկեղեցի
Եկեղեցին Մու ի Ռանայի հնագույն շինությունն է։ Այն կառուցվել է 1724 թվականին փայտից, ունի 400 նստատեղ։ Եկեղեցին կառուցվել է նորվեգացի քահանա, միսիոներ Թոմաս ֆոն Վեստենի նախաձեռնությամբ, ով աշխատել է սաամների միջավայրում։ Իրենց հարազատների շիրիմները գտնելու հույսով ամբողջ աշխարհից շատ մարդիկ են այցելում քաղաքի գերեզմանատուն, ուր Երկրորդ աշխարհամարտին մեծ թվով մարդիկ են թաղվել։
Արտաքին հղումներ
Կատեգորիա:Նորվեգիայի բնակավայրեր Կատեգորիա:1997 թվականին հիմնադրված բնակավայրեր
Նավապետ Հուկ (Դիսնեյ)
Նկարագրություն
«Ջեյք և Նետլանդիայի ծովահենները» մուլտսերիալում Նավապետ Հուկը հանդես է գալիս որպես գլխավոր հերոսներ համարվող մի խումբ երեխաների հիմնական մրցակից։ Բայց ընդհանոիր առմամբ, Նավապետ Հուկը Փիթեր Փենի ոխերիմ թշնամին է, հաճախ դրսևորում է չափից շատ հիստերիա և վախկոտություն։ Նրա մականունը «Վոբլա» է, որը տրվել է Փիթեր Փենի կողմից։ Ի տարբերություն գրքի՝ մուլտֆիլմում կեռը նրա ոչ թե աջ ձեռքին է, այլ ձախ։ Ունի ծովահենների մեծ թիմ։ Բնօրինակ ֆիլմում նրան հնչյունավորել է դերասան Հանս Կոնրիդը։ Ներկայումս նրա հնչյունավորմամբ զբաղվում է դերասան Քորի Բերթոնը ։
Կերպարի ստեղծում
Նավապետ Հուկի անիմացիան ստեղծել է Դիսնեյ ընկերության անիմատոր Ֆրենկ Թոմասի կողմից ։
Հնչյունավորում
Նավապետ Հուկի դերի համար ընտրվել է դերասան Հանս Կոնրիդը, որը դարձել է նաև կերպարի նախատիպը։
Մի անգամ հեքիաթում
Նավապետ Հուկը հանդես է եկել ԱՄՆ-ում հայտնի «Մի անգամ հեքիաթում» սերիալում։ Երկրորդ եթերաշրջանից սկսած՝ սերիալի գլխավոր դերերից մեկն է ։
Գրականություն
Կատեգորիա:Հորինված ինքնասպաններ Կատեգորիա:Կերպարներ այբբենական կարգով Կատեգորիա:Փիթեր Պենի մասին պատմությունների կերպարներ
(304) Օլգա
(304) Օլգա (Olga), աստերոիդ աստերոիդների հիմնական գոտում։ Հայտնաբերվել է 1891 թվականի փետրվարի 14-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,404406 ա. մ., առավելագույնը մոտենում է 1,8733 ա. մ. հեռավորության վրա և հեռանում 2,9355 ա. մ., իսկ Երկրի ուղեծրին Օլգա աստերոիդը նվազագույնը մոտենում է 0,864 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1361,79 երկրային օրվա ընթացքում, իր ուղեծրով շարժվելով միջինում 0,264358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,84° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1891 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վիկտորիա (Սեյշելյան կղզիներ)
Վիկտորիան (նաև Պորտ Վիկտորիա, Victoria), Սեյշելյան կղզիների մայրաքաղաքն է։
Գտնվում է Մաէ կղզու վրա, նաև երկրի ամենամեծ քաղաքն է։ Հիմնադրվել է 18-րդ դարում և անվանվել է ի պատիվ անգլիայի Վիկտորիա թագուհու Պորտ Վիկտորիա, իսկ 1960 թվականից վերանվանվել է Վիկտորիա։ Բնակչությունը՝ :
Կատեգորիա:Աֆրիկայի քաղաքներ Կատեգորիա:Սեյշելյան կղզիների քաղաքներ
Գարուն (նկար, Մոնե)
«Գարուն» (Printemps), ինչպես նաև հայտնի է որպես «Կարդացողը» (La Liseuse), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից Կլոդ Մոնեի նկարներից։ Այս ստեղծագործությունը հեղինակը վրձնել է 1872 թվականին։ Յուղաներկով կտավի չափերն են 50 × 65.5 սմ։
Այսօր «Գարուն» ստեղծագործությունը պահպանվում և ցուցադրվում է Ուոլթերսի գեղարվեստի թանգարանում (Բալթիմոր, Մերիլենդ, Ամերիկայի Միացյալ Նահանգներ)։
Պատմություն
1871 թվականի վերջին Մոնեն ընտանիքի հետ հաստատվում է Փարիզի հյուսիս-արևմուտքում գտնվող Արժանտյո բնակավայրում, ուր հաճախ էին մեկնում քաղաքաբնակները հանգստանալու։ 1872 թվականի գարնանը հեղինակն իր տան բակում մի շարք նկարներ է վրձնել, որոնցում մեծամասամբ նկարել է հենց Կամիլին և Ադելաիդա-Էժենի Լեսկուեզեկին՝ Ալֆրեդ Սիսլեյի ընկերակցուհուն ։
1876 թվականի մարտի 30-ից ապրիլի 30-ը «Գարունը» ցուցադրվել է փարիզյան Պոլ Դյուրան Ռուելի պատկերասրահում։ Մոնեն այս ցուցահանդեսին ներկայացրել է 18 աշխատանք, որոցից 6-ում կնոջը՝ Կամիլին է նկարել ։ Այդ ցուցահանդեսին «Գարուն» նկարին սկսեցին անվանել «Կարդացողը» ։
Նկարագիր
«Կարդացողը» ստեղծագործությունում Կամիլը պատկերված է անխռով՝ նստած եղրևանում հովանու ներքո ։ Հատուկ ուշադրություն է հեղինակը դարձրել կնոջ դեմքին և ֆիգուրին ։ Արևի լույսը թափանցում է ծառերի արանքից և ցոլքը գցում գետնին և կնոջ մուսլինե հագուստին։ Նկարի սյուժեն ներկայացնում է ընտանեկան կյանքի հիասքանչ տեսարանը։
Արտաքին հղումներ
Կատեգորիա:1872 նկարներ Կատեգորիա:Կլոդ Մոնեի նկարներ Կատեգորիա:Ուոլթերսի գեղարվեստի թանգարանի նկարներ Կատեգորիա:Ֆրանսիայի արվեստ
Էդուարդ Եղիազարյան
Էդուարդ Լյուդվիկի Եղիազարյան – սովետական և ռուսաստանի ինժեներ-սարքաշինարար, գյուտարար։ Կ. Ցիոլկովսկու անվան Ռուսաստանի տիեզերագնացության ակադեմիայի (ռուս.՝ Российская академия космонавтики имени К. Э. Циолковского) թղթակից անդամ (1997 թ.), Միջազգային գիտական հայտնագործությունների և գյուտերի հեղինակների ակադեմիայի (ռուս.՝ Международная Академия авторов научных открытий и изобретений) ակադեմիկոս (2000 թ.) :
Կենսագրություն
Ծնվելուց հետո, կարճ ժամանակ անց Էդուարդ Եղիազարյանը ծնողների հետ տեղափոխվել են Երևանից ք. Լենինական, ՀԽՍՀ։
1957 թ. ավարտել է Լենինականի № 7 միջնակարգ դպրոցը։ Նույն թվականին սկսել է աշխատանքային գործունեությունը, որպես փականագործ Լենինականի Էլեկտրոտեխնիկական գործարանում։
1960 թ. մեկնել է Մոսկվա և ընդունվել է Խորհրդային Միության լավագույն տեխնիկական Բուհերից մեկը՝ Մոսկվայի Ն. Բաումանի անվան բարձրագույն տեխնիկական ուսումնարանի (հետագայում համալսարան) մեքենաշինության ֆակուլտետը, ավարտել է 1965 թ.: Երրորդ կուրսի ուսանող Է. Եղիազարյանը սկսեց իր առաջին գիտական հետազոտությունները հայտնի սովետական հրետանային սպառազինության կոնստրուկտոր, պրոֆեսոր, ինժեներային զորքերի գեներալ-գնդապետ կազմակերպած ուսանողական կոնստրուկտորական բյուրոյում։
1976 թ. Էդուարդ Եղիազարյանը ավարտել է Մոսկվայի Ն. Բաումանի անվան բարձրագույն տեխնիկական ուսումնարանի ասպիրանտուրան։
Է. Եղիազարյանը աշխատել է Մոսկվայի և Մոսկվայի մարզի տարբեր ռազմական արդյունաբերություններում սկսած ինժեներից մինչև ղեկավար ինժեներական պաշտոններում, ավելի ուշ կազմակերպել և ղեկավարել է Գիտահետազոտական ինժեներական կենտրոն «Միկրոդատչիկ» (ռուս.՝ Научно-исследовательский инженерный центр «Микродатчик»):
1997 թ. Է. Եղիազարյանը ընտրվել է Կ. Ցիոլկովսկու անվան Ռուսաստանի տիեզերագնացության ակադեմիայի թղթակից անդամ։
2000 թ. ընտրվել է Միջազգային գիտական հայտնագործությունների և գյուտերի հեղինակների ակադեմիայի ակադեմիկոս։
1963 թ․ ամուսնացել է Վիոլետա Ավետիսյանի հետ և ապրել են միասին մինչև իր կյանքի վերջը։ Նրա որդին և դուստրը նույնպես ավարտել են Մոսկվայի Ն. Բաումանի անվան պետական տեխնիկական համալսարանը։
Մասնագիտական զբաղմունքը
Նա իր ստեղծած միկրոտվիչները ներդրել է գիտության և տեխնիկայի տարբեր բնագավառներում (բժշկական, մանրէաբանական, նեյրոֆիզիոլոգիական, դիրիժաբլեշինական, ստորջրյա և այլն)։ Ընդ որում Է. Եղիազարյանի ստեղծած ճնշման միկրոտվիչները 1978 թ. փորձարկվել են ԽՍՀՄ-ի Բժշկական գիտությունների ակադեմիայի Սրտաբանական կենտրոնում (ռուս.՝ Кардиологический центр Академии медицинских наук СССР), որոնք աշխարհում առաջին անգամ հնարավորություն տվեցին ճնշման չափումը անմիջական կատարել տվիչները ուղղակիորեն սրտի և արյունատար անոթների մեջ տեղադրելով ։ Ստեղծել և ներդրել է հատուկ հարմարանք ԽՍՀՄ-ի գիտությունների Ակադեմիայի բարձրագույն նյարդային գործունեության և նեյրոֆիզիոլոգիայի ինստիտուտում (ռուս.՝ Институт высшей нервной деятельности и нейрофизиологии Академии наук СССР), որը մասնագետներին հնարավորություն է տվել իրականացնել մի շարք կարևոր ուսումնասիրություններ կենդանու (շան) գլխուղեղի հետ ։
Է. Եղիազարյանը փորձարկված հետազոտություններ է կատարել մեխանիկական լարումները, որոնք առաջանում են չափազանց փոքր բնակավառումներում (համադրելի բյուրեղային ցանցին) միկրոտվիչների կիսահաղորդչային զգայուն տարրերում, որը ուսումնասիրված չէր դասական մեխանիկական լարումների տեսության մեջ։ Այդ հետազոտությունները հնարավորություն տվեցին էապես բարձրացնել միկրոտվիչների կարևոր բնութագիրը՝ զգայունակությունը։
Նրա ստեղծած սարքերի կոնստրուկցիաները (աքսելեռոմետրները, արագության, լարվածության, ճնշման միկրոտվիչները, գազերի և հեղուկների հաշվիչները, էլեկտրական և մագնիսական մեծությունների միկրոտվիչները և այլն) նույնպես դրանց արտադրության տեխնոլոգիաները արժանացել են ավելի քան 35 ԽՍՀՄ-ի գյուտարարության վկայականների և Ռուսաստանի արտոնագրերի։ Հետազոտական նյութերը հրատարակվել են ավելի քան 50 հոդվածներում, օգտագործվել են 25 Գիտահետազոտական աշխատանքներում ։
Երկար տարիներ նա ակտիվորեն զբաղվել է կազմակերպչական և ժողովրդին հանրամատչելի դարձնելու աշխատանքով այդ նոր գիտատեխնիկական ուղղությունը իրականացնելու, միկրոտվիչների սերիական արտադրությունը գործարկելու ։
Չնայած այն հանգամանքին որ է. Եղիազարյանը ապրել և աշխատել է Ռուսաստանում, նա լրջորեն մտահոգված էր Հայաստանի ճակատագրով։ Ավելի քան իր կժանքի վերջին 15 տարիների ընթացքում նա անդադար ցանկացել էր Հայաստանը վերածել միկրոէլեկտրոնիկայի հզոր արդյունաբերական երկիր։ Նա անշահախնդրորեն առաջարկել է Հանրապետության ղեկավարությանը իր հարուստ մտավոր ներուժը, բազմիցս այցելել է Հայաստան և բանակցել տարբեր աստիճանների ղեկավարների հետ։ Սակայն մի շարք պատճառներով դրված խնդիրները այնպես էլ մնացել են չլուծված  ։
Տարբեր
Համաձայն նախկինում Ռուսաստանի արտոնագրերի գործակալության (ռուս.՝ Роспатент – Российское агентство по патентам и товарным знакам) գործող օրենքների, Ռուսաստանում գյուտարարներին չէր թույլատրվում իր գյուտերը անվանել հեղինակի անունով, դա անօրինական էր, որովհետև սահմանափակվում էր հեղինակի իրավունքները։ 2000 թ. Է. Եղիազարյանին հաջողվեց Ռուսաստանի Գերագույն դատարանի որոշմամբ տվյալ դրույթը անվավեր ճանաչել և այն չեղյալ համարել ։
Մահացել է երկարատև և ծանր հիվանդությունից Ժելեզնոդոռոժնի քաղաքում (Մոսկվայի մարզ, Ռուսաստան), իր աճյունը թաղված է Գյումրի քաղաքում։
2007 թ. համաձայն Գյումրիի քաղաքապետարանի որոշման Աբովյան փողոցի շենք № 242 վրա, որտեղ Է. Եղիազարյանը անցկացրել է իր մանկությունը և պատանեկությունը, տեղադրվել է հուշատախտակ ։
Գրականություն
1. Мамулов С.С. Удивительный народ из страны чудес. Книга 3. – М., 2000. – С. 185. – ISBN 5-86825-001-Х.
2. [http://ru.hayazg.info/Ширинян_Саркис_Карапетович/Армяне-народ_созидатель_чужих_цивилизаций:_1000_известных_армян_в_мировой_истории_/С.Ширинян._Ер.,_2014 Ширинян С.К. Армяне – народ созидатель чужих цивилизаций: 1000 известных армян в мировой истории.] – Ереван: Авт. изд., 2014. – С. 350. – ISBN 978-9939-0-1120-2.
3. Авторское свидетельство СССР № 1303857. Измерительный преобразователь давления / Э.Л. Егиазарян. – 15.12.1986.
4. Արտոնագիր (Ռուսաստանի) № 1822245. Интегральный преобразователь Егиазаряна и способ его изготовления / Э.Л. Егиазарян. – 21.06.1993.
5. Егиазарян Э.Л. Проектирование микродатчиков давления // Измерительная техника. – 1997. – № 12. – С. 20–22.
6. Егиазарян Э.Л. Микродатчики как основа возникновения нового научно-технического направления // Измерительная техника. – 2000. – № 10. – С. 37–40.
7. Егиазарян Э.Л. Расширение функциональных возможностей диафрагменных расходомеров // Мир измерений. – 2007. – № 9. – С. 60, 61.
Կատեգորիա:Օգոստոսի 29 ծնունդներ Կատեգորիա:1939 ծնունդներ Կատեգորիա:Անձինք այբբենական կարգով Կատեգորիա:Երևան քաղաքում ծնվածներ Կատեգորիա:Հայ գյուտարարներ Կատեգորիա:Ռուսահայ ճարտարագետներ Կատեգորիա:Ճարտարագետներ այբբենական կարգով Կատեգորիա:Մոսկվայի պետական տեխնիկական համալսարանի շրջանավարտներ
NGC 7485
NGC 7485 (այլ անվանումներ - PGC 70470, UGC 12360, MCG 6-50-22, ZWG 515.24), ոսպնյականման գալակտիկա։ Գտնվում է Պեգասի համաստեղությունում։
Այս գալակտիկան մտնում է «Նոր ընդհանուր կատալոգ»-ի մեջ։
Տես նաև
Կատեգորիա:Նոր ընդհանուր կատալոգի օբյեկտներ
Պրիմալունա
Պրիմալունա(Primaluna), կոմունա Իտալիայում։ Գտնվում է Լոմբարդիա մարզի Լեքո գավառում ։
Հունվարի 4
Հունվարի 4, տարվա 4-րդ օրն է։
Տոներ
Նյուտոնի օր։
Կատեգորիա:ՄԱԿ-ի միջազգային օրեր
(8744) Ցիլլա
(8744) Ցիլլա (Cilla), աստերոիդ աստերոիդների հիմնական գոտում։ Հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում ։
Միջին հեռավորությունը Արեգակից կազմում է 3,125527 ա. մ., առավելագույնը մոտենում է 2,5813 ա. մ. հեռավորության վրա և հեռանում 3,6698 ա. մ. ։ Արեգակի շուրջ մեկ ամբողջական պտույտ է կատարում 2018,29 երկրային օրվա ընթացքում, իր ուղեծրով շարժվելով միջինում 0,178369 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,61° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:ԼԻՆԵԱՐ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(305) Գորդոնիա
(305) Գորդոնիա (Gordonia), աստերոիդ աստերոիդների հիմնական գոտում։ Հայտնաբերվել է 1891 թվականի փետրվարի 16-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 3,094102 ա. մ., առավելագույնը մոտենում է 2,4997 ա. մ. հեռավորության վրա և հեռանում 3,6885 ա. մ., իսկ Երկրի ուղեծրին Գորդոնիա աստերոիդը նվազագույնը մոտենում է 1,5221 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1987,93 երկրային օրվա ընթացքում, իր ուղեծրով շարժվելով միջինում 0,181093 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,44° անկյուն։
Ըստ Տոլենի սպեկտրալ դասակարգման պատկանում է S դասին ։
Սեն Ժորժ (Կանտալի գավառ)
Սեն Ժորժ (Saint-Georges), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 1148 մարդ, բնակչության խտությունը` 34.64 մարդ/կմ²։ Բնակավայրը զբաղեցնում է 33.14 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 85 կմ հարավ, Օրիյակ քաղաքից` 55 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 695 աշխատունակ (15-64 տարեկան) բնակիչ, որոնցից ակտիվ էին 518-ը, իսկ ոչ ակտիվները` 177։ Ակտիվության ցուցանիշը կազմում է 74,5 %։ 518 աշխատունակ մարդկանցից աշխատել է 481 անձ (255 տղամարդ և 226 կին)։ Գործազուրկ են եղել 37 անձ (14 տղամարդ և 23 կին)։ 177 անաշխատունակներից 32-ը եղել են աշակերտներ կամ ուսանողներ, 109-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալի Մուստաֆաև
Ալի Մուստաֆա օկլի Մուստաֆաև (Alı Mustafa oğlu Mustafayev, ), ադրբեջանցի հեռուստալրագրող, հրապարակախոս, բանաստեղծ, Ադրբեջանի լրագրողների միության անդամ, ԱՀ վաստակավոր լրագրող, Ադրբեջանի ազգային հերոս, Ղարաբաղյան պատերազմի նահատակ ։
Կենսագրություն
Ալի Մուստաֆաևը ծնվել է 1952 թվականի ապրիլի 14- ին Գազախի շրջանի Գազախբեյլի գյուղում `բանվորական ընտանիքում ։ 1969 թվականին ավարտել է գյուղի դպրոցը և ծառայել բանակում։ 1971 -1976 թվականներին մա աշխատել է Բաքվի էլեկտրատեխնիկական գործարանում։ 1981 թվականին նա ավարտել է Ադրբեջանի պետական համալսարանի լրագրության ֆակուլտետը։
Լրագրողական գործունեություն
Իր գրական և գեղարվեստական գործունեությունը նա սկսել է Ադրբեջանի Հեռուստատեսության և ռադիոյի հեռարձակման պետական կոմիտեում։ Պարբերաբար տպագրվում էին նրա քնարական բանաստեղծություններն ու հրապարակախոսական գրությունները։ Ալի Մուստաֆաևը «Օրվա էկրան» ծրագրի առաջատար աշխատակիցներից էր։ Նա նկարահանում էր 1990-ի հունվարի 20 - ին Բաքվի նեղ փողոցներում մարդկանց վրա թիրախավորող խորհրդային բանակը։
Մասնակցություն ղարաբաղյան պատերազմին
1989-1990 թվականներին եղել է Մոսկվայում Ադրբեջանի Հանրապետության Գերագույն ժողովի խորհրդարանական թղթակից։
Նա սպանվել է 1991 թվականի նոյեմբերի 20 - ին Մարտունու շրջանի Բերդաշեն գյուղի մոտ ՝ Աղդամի շրջանի Մարզիլի գյուղում, կրակոցված ադրբեջանական ռազմական ուղղաթիռում։ Ըստ հաշվարկների՝ Բերդաշենի վրայով երեք հարյուր մետր բարձրության վրա թռչող MI-8 N72 ուղղաթիռը խոցվել է 1991 թվականի նոյեմբերի 20-ին, ժամը 14:42-ին :
Անձնական կյանք
Ալի Մուստաֆաևն ամուսնացավ Լալա Մուստաֆաևայի հետ։ Նա երեք երեխա ունի։
Նրա անունն են կրում Բաքվի Նարիմանովի շրջանի թիվ 202 միջնակարգ դպրոցը և փողոցը։
Պարգևներ
Նա պարգևատրվել է «Տարվա լավագույն լրագրող» կոչում, 1991 թվականին կատարած աշխատանքների համար։
Ալի Մուստաֆաևը հետմահու շնորհվել է «Ադրբեջանի ազգային հերոսի» կոչում ՝ Ադրբեջանի Հանրապետության Նախագահի 1992 թվականի նոյեմբերի 6-ի թիվ 294 հրամանագրով։
Trap Lord
«Trap Lord», ամերիկացի ռեփեր ASAP Ferg-ի դեբյուտային ստուդիական ալբոմը։ Այն թողարկվել է 2013 թվականի օգոստոսի 20-ին ASAP Worldwide, Polo Grounds Music և RCA Records լեյբլների կողմից։ Ալբոմը ներառում է 13 երգ, որոնցից 6-ում իրենց մասնակցությունն են ունեցել ASAP Rocky-ը, Bone Thugs-n-Harmony խումը, Ֆրենչ Մոնտանան, Տրինիդադ Ջեյմսը, Սքուլբոյ Քյուն, Վակա Ֆլոկա Ֆլեյմը, B-Real-ը, Maad*Moiselle-ը և Onyx խումը։ Ալբոմի 3 սինգլներն են՝ «Work» (Ռեմիքս), «Shabba» և «Hood Pope»։
Ալբոմը հիմնականում դրական արձագանքների է արժանացել է երաժշտական քննադատների կողմից, և ընդգրկվել է «Complex» և «Rolling Stone» ամսագրերի կազմած 2013-ի լավագույն ալբոմների տասնյակում ։ Ալբոմը Billboard 200 հիթ շքերթում զբաղեցրել է 9-րդ հորիզոնականը ։
Արտաքին հղումներ
Կատեգորիա:2013 ալբոմներ Կատեգորիա:Անգլալեզու ալբոմներ Կատեգորիա:RCA Records ալբոմներ
Ստախանովյան շարժում
Ստախանովյան շարժում (Стахановское движение), ԽՍՀՄ-ում «սոցիալիստական արտադրության նորարարների» (այսպես կոչված՝ առաջավոր բանվորներ, կոլտնտեսականներ, ինժեներատեխնիկական աշխատողներ) շարժում, որի նպատակն էր բարձրացնել խորհրդային աշխատավորների արտադրողականությունը և ցույց տալ «սոցիալիստական տնտեսական համակարգի գերազանցությունը»։ Սկսվել է երկրորդ հնգամյակի ժամանակ, 1935 թվականին, որպես սոցմրցության նոր փուլ։ Շարժման ի հայտ գալը բացատրվում էր արագ արդյունաբերականացմամբ և հարկադիր կոլեկտիվացմամբ, որը տեղի էր ունեցել յոթ տարի առաջ ։
«Ստախանովյան շարժում» անվանումն առաջացել է դրա սկզբնավորողի՝ Դոնբասի հանքափոր Ալեքսեյ Ստախանովի, անունից, ով 6 ժամից պակաս ժամանակահատվածում հորատել էր 102 տոննա ածուխ (քվոտան գերակատարելով 14 անգամ)։ Ստախանովի ռեկորդը շուտով «գերազանցել են» նրա հետևորդները։ 1936 թվականի փետրվարի 1-ին հաղորդվեց, որ առավելագույն արդյունքի էր հասել Նիկիտա Իզոտովը՝ մեկ հերթափոխում հորատելով 640 տ ածուխ ։ Կարճ ժամանակում ընդգրկել է խորհրդային արտադրության բոլոր ճյուղերը, տրանսպորտը, շինարարությունը, գյուղատնտեսությունը և տարածվել ամբողջ Խորհրդային Միությունում։
Շարժմանը դեմ արտահայտող աշխատավորները որակվում էին որպես «վնասարարներ»։ Որոշ խմբեր իրենց աշխատանքային կյանքը բարդացնելու համար մեղադրում էին հենց Ստախանովին ։
Արտաքին հղումներ
Կատեգորիա:ԽՍՀՄ պատմություն Կատեգորիա:ԽՍՀՄ տնտեսություն Կատեգորիա:Խորհրդային դարձվածքներ Կատեգորիա:Քարոզչությունը ԽՍՀՄ-ում
Նաբաթեա
Նաբաթեա կամ Նաբաթեական թագավորություն (مملكة الأنباط, մամլաքաթ ալ-անբատ՝ Նաբատեացիների թագավորություն), հելլենիստական դարաշրջանի արաբական պետություն Հորդանանի թագավորության տարածքում (մ.թ.ա. 3-րդ դարի վերջ-մ.թ. 106)։ Գտնվում էր Հյուսիսային Արաբիայում՝ Եգիպտոսի և Պաղեստինի հարևանությամբ։ Այն ստեղծվել էր մ.թ.ա. 2-րդ դարում։ Այն ընկած էր Սինայի և Արաբական թերակղզիների հատման տարածքում, ներառում էր Հիջազը։ Հյուսիսում սահմանակցում էր Հուդայի, իսկ արևմուտքում՝ Եգիպտոսի Պտղոմեոսյան թագավորություններին։
Մայրաքաղաքը Պետրան էր (այժմ՝ Հորդանան)՝ հելլենիստական ոճի ժայռափոր տաճարներով և բնակելի շենքերով, խոշոր քաղաքներ էին Բոսրան (այժմ՝ Սիրիա), Մադաին Սալեհը (այժմ՝ Սաուդյան Արաբիա), Նիցանան (այժմ՝ Իսրայել)։
Մինչև մ.թ.ա. 3-րդ դարը նաբատեացիները հիմնականում զբաղվել են քոչվոր անասնապահությամբ, 2-1-ին դարերում նաև՝ երկրագործությամբ։ Մ.թ.ա. 2-րդ դարի կեսին Նաբատեան իր տիրապետությունն է հաստատել Հյուսիսային Հիջազում՝ Եգիպտոսից զավթելով Ամպելոնա նավահանգիստը (Կարմիր ծովի ափին), որտեղ խաչվում էին Հնդկաստանից և Արաբական թերակղզու հարավից Միջերկրականի ավազանը տանող առևտրական ուղիները, ինչի շնորհիվ Պետրան դարձել է առևտրական կենտրոն։
Նաբատեայի հայտնի առաջին թագավորը Հարիթաթ I-ն է (թագավորել է մ.թ.ա. 169 թվականից)։ Նաբատեան հզորության է հասել Հարիթաթ III-ի (մ.թ.ա. 87-62) օրոք, ով պարտության է մատնել Սելևկյաններին, մ.թ.ա. 85 թվականին գրավել է Դամասկոսը՝ Ասորիքի հարավային շրջանների հետ, մ.թ.ա. մոտ 84 թվականին հաղթել հրեական զորքին։ Մ.թ.ա. 73-72 թվականներին դաշնակցել է Փյունիկիայի հարավում հաստատված Սելևկյան թագուհի Կլեոպատրա-Սելենեին՝ ընդդեմ Տիգրան Բ Մեծի։ Դամասկոսի մոտ հայկական բանակից պարտվելուց հետո Հարիթաթ III-ը զիջել է Դամասկոսը Տիգրան Բ Մեծին և ընդունել նրա գերիշխանությունը (մ.թ.ա. 72-69)։
Մ.թ.ա. 64 թվականին Ասորիքում հռոմեական տիրապետության հաստատումից հետո Նաբատեան դարձել է Հռոմից կախյալ թագավորություն։ Մ․ թ․ 106 թվականին կայսր Տրայանոսը վերացրել է Նաբատեայի թագավորությունը և դարձրել հռոմեական «Արաբիա» պրովինցիա։
Գրականություն
Կատեգորիա:Հորդանանի պատմություն Կատեգորիա:Հելլենիստական պետություններ Կատեգորիա:Սաուդյան Արաբիայի պատմություն Կատեգորիա:Պաղեստինի պատմություն Կատեգորիա:Իսրայելի պատմություն Կատեգորիա:Սիրիայի պատմություն Կատեգորիա:Հռոմեական գաղութներ Կատեգորիա:Եգիպտոսի պատմություն Կատեգորիա:Արաբական մշակույթ Կատեգորիա:Մերձավոր Արևելքի պատմական պետություններ Կատեգորիա:Ասիայի պատմական երկրներ Կատեգորիա:Ասիայի պատմական միապետություններ Կատեգորիա:Աստվածաշնչյան վայրեր Կատեգորիա:Պատմական երկրներ Կատեգորիա:Նախկին միապետություններ
Ուիլյամ Թրավիլա
Ուիլյամ Թրավիլա (William Travilla, ), առավել հայտնի է Թրավիլա պրոֆեսիոնալ անվամբ, ամերիկացի թատրոնի, կինոյի և հեռուստատեսության հագուստների դիզայներ ։ Համարվում է Մերիլին Մոնրոյի համար հագուստ ստեղծած ամենահայտնի մոդելավորողը։ Մոնրոն ութ ֆիլմերում հանդես է եկել նրա հագուստով ։
Կենսագրություն
Ուիլյամ Թրավիլան ծնվել է 1920 թվականի մարտի 22-ին Կալիֆորնիա նահանգի Լոս Անջելես քաղաքում։ Ավարտել է Վուդբերի համալսարանը, իսկ 1941 թվականին սկսել է աշխատել Հոլիվուդում։ 1944 թվականի օգոստոսի 19-ին ամուսնացել է դերասանուհի Դոնա Դրեյքի հետ։
Կոնի Պոլերս
Կոնի Պոլերս (Conny Pohlers, ), գերմանացի ֆուտբոլիստ, որը հանդես է գալիս հարձակվողի դիրքում։ Աշխարհի չեմպիոն, Եվրոպայի չեմպիոն, ամառային Օլիմպիական խաղերի կրկնակի բրոնզե մեդալակիր , կանանց ՈՒԵՖԱ-ի չեմպիոնների լիգայի քառակի հաղթող, ինչպես նաև մրցաշարի լավագույն ռմբարկու ողջ պատմության ընթացքում ։
Ուիլյամ Թրավիլա
Կենսագրություն
Մի քանի Բ-կարգի ֆիլմերի վրա աշխատելուց հետո Թրավիլայի կարիերան Հոլիվուդում վերելք է ապրել և 1949 թվականին «Դոն Ժուանի արկածները» ֆիլմում Էրոլ Ֆլինայի (դոն Ժուան) հագուստի համար արժանացել է «Օսկար»-ի։ 1951 թվականին նա հագուստներ է մշակել հետագայում դասական դարձած «Այն օրը, երբ երկիրը կանգ առավ» գիտաֆանտաստիկ այլաբանության համար։ Դրանից հետո նա հիմնականում աշխատել է 20th Century Fox կինոստուդիայում, որտեղ մասնակցել է «Վիվա, Սապատա» ֆիլմում Էլիա Կազանի կերպարի ստեղծմանը։
Կոնի Պոլերս
Ակումբային
Կոննի Փոլերսը կարիերան սկսել է 1985 թվականին «ՖՍՎ 67 Հալլե» ակումբում։ Պրոֆեսիոնալ կարիերան սկսել է կանանց ֆուտբոլային ակումբ՝ «Տուրբինե»-ում։ Ելույթների ընթացքում փոխվել են մի քանի ակումբներ՝ «Նիդերկիրխեն», «Ատլանտա բիտ», «Ֆրանկֆուրտ», «Վոլֆսբուրգ», «Վաշինգտոն Սպիրիտ»։ Իր ակումբային կարիերայի ընթացքում չորս անգամ հաղթել է ՈՒԵՖԱ-ի Չեմպիոնների լիգայում (2004/05, 2007/08, 2012/13, 2013/14), երեք անգամ՝ Գերմանիայի առաջնություն (2003/04, 2005/06, 2012/13), չորս անգամ՝ Գերմանիայի գավաթ (2003/04, 2004/05, 2005/06, 2012/13) ։ 2013/2014 մրցաշրջանից հետո ավարտել է կարիերան ։
Ուիլյամ Թրավիլա
Կենսագրություն
1951 թվականին ծնվել է Թրավիլայի դուստրը՝ Նիան։ 1952 թվականին նա դարձել է Մերիլին Մոնրոյի մտերիմ ընկերը և «Կարելի է մտնել առանց թակելու» (1952), «Ջենտլմենները նախընտրում են շիկահերներին» (1953) ֆիլմերում ստեղծել է նրա հագուստները։ Հաջորդող տարիներին Մոնրոյի համար մշակել է ևս մի քանի հագուստ, իսկ 1955 թվականին «Յոթերորդ տարվա անհանգստությունը» ֆիլմի համար ստեղծել է իր ամենահայտնի աշխատանքներից մեկը՝ Մերիլին Մոնրոյի սպիտակ զգեստը։ Հենց դրանով է Մոնրոն կանգնել Նյու Յորքի մետրոյի օդափոխիչ ճաղաշարի վրա, երբ թունելով անցնող գնացքի քամին բարձրացրել է նրա կիսաշրջազգեստը։ Այս դրվագի լուսանկարները դարձել են Մոնրոյի հոմանիշը։ Հագուստը հետագայում ձեռք է բերել դերասանուհի Դեբի Ռեյնոլդսը, իսկ 2011 թվականին այն աճուրդում վաճառվել է 4 600 000 դոլլարով։ Մոնրոն մի անգամ գրել է Թրավիլային․ «Թանկագին Բիլլի, խնդրում եմ, միշտ հագցրու ինձ։ Ես սիրում եմ քեզ։ Մերիլին»։
Կոնի Պոլերս
Հավաքականում
Գերմանիայի ազգային հավաքականի կազմում նորամուտը նշել էր 2001 թվականի մայիսի 10-ին Իտալիայի դեմ խաղում ։ Հավաքականի կազմում դարձել է աշխարհի չեմպիոն (2003), Եվրոպայի չեմպիոն (2005), ամառային Օլիմպիական խաղերի կրկնակի բրոնզե մեդալակիր (2004 և 2008) ։
Ուիլյամ Թրավիլա
Կենսագրություն
Թրավիլան նաև առաջադրվել է «Օսկար» մրցանակի «Ինչպես ամուսնանալ միլիոնատերի հետ» (1953), «Շոու բիզնեսից լավ բիզնես չկա» (There’s No Business Like Show Business, 1954) և «Ստրիպտիզուհի» (The Stripper, 1963) ֆիլմերի վրա աշխատելու համար։
Կոնի Պոլերս
Արտաքին հղումներ
Կատեգորիա:Գերմանացի կին ֆուտբոլիստներ Կատեգորիա:2008 թվականի Ամառային օլիմպիական խաղերի բրոնզե մեդալակիրներ Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Ուիլյամ Թրավիլա
Կենսագրություն
1960 թվականի մարտի 24-ին Ուիլյամ Թրավիլան հայտնվել է Գրաուչո Մարքսի վարած You Bet Your Life շոու-վիկտորինայում ։
1970-ական թվականներին Թրավիլան հիմնականում աշխատել է հեռուստատեսությունում։ Նրա առավել հայտնի աշխատանքներից է դարձել 1983 թվականին նկարահանված «Մամխիում երգողները» մինի հեռուստասերիալը։ Թրավիլան յոթ անգամ առաջադրվել է «Էմմի» մրցանակի և 1985 թվականին Knots Landing հեռուստաշոուում աշխատանքի և «Հեռուստասերիալում աչքի ընկնող հագուստների մոդելավորման համար» շահել է այն ։
Մահ և ժառանգություն
Ուիլյամ Թրավիլան մահացել է 1990 թվականի նոյեմբերի 2-ին Կալիֆոռնիա նահանգի Լոս Անջելես քաղաքում 70 տարեկան հասակում թոքերի քաղցկեղից։
Նրա անձնական հավաքածուն 2008 թվականին մեկնել է համաշխարհային շրջագայության։ Առաջին ցուցահանդեսը կայացել է Անգլիայում, ապա անցկացվել է Լոս Անջելեսում և 2009 թվականին՝ Կալիֆոռնիայում՝ Պալմ Սփրինգում։ Հավաքածուում ներկայացված են Մերիլին Մոնրոյի, Դայոն Ուորվիքի, Ուիթնի Հյուսթոնի, Ֆեյ Դանաուեյի, Ջուդի Գառլենդի, Շերոն Թեյթի, Ջեյն Ռասելի, Բեթի Գրեյբլի, Լանա Թըրների, Դայան Քերոլի, Սյուզն Հեյվորդի, Ջոան Վուդվարդի, Բարբարա Սթենվիկի և կինոյի և հեռուստատեսության շատ այլ դերասանուհիների զգեստները։ «Օսկար»-ի են ներկայացվել նաև Թրավիլայի մշակած նախշերը, կարի արհեստանոցի առարկաները և հագուստների բազմաթիվ օրգինալ էսքիզներ։
Ծանոթագրություններ
Կատեգորիա:Թոքի քաղցկեղից մահացածներ Կատեգորիա:Ամերիկացի դիզայներներ Կատեգորիա:«Էմմի» մրցանակի դափնեկիրներ Կատեգորիա:20-րդ դարի ամերիկացի նկարիչներ Կատեգորիա:Օսկարակիրներ Կատեգորիա:20-րդ դարի ամերիկացի արվեստագետներ
Wikitongues
Wikitongues, ամերիկյան ոչ կոմերցիոն գրանցված կազմակերպություն Նյու Յորք նահանգում։ Այն ուղղված է 2014 թվականի աշխարհի բոլոր լեզուների դոկումենտացիային ։ Կազմակերպությունը հիմնվել է Ֆրեդերիկո Անդրադեի, Դանիել Բոգրե Ուդելի և Լինդի Բոութսի կողմից ։
Բանավոր պատմություններ
2016 թվականի մայիսի դրությամբ, Wikitongues-ը ձայնագրել էր ավելի քան 329 տեսահոլովակ ավելի քան 200 լեզուներով ։ 2018 թվականի դրությամբ նրանք գրանցել էին ավելի քան 350 լեզու կամ աշխարհի բոլոր լեզուների 5%-ը ։
Poly
Poly-ն բաց ծրագրային ապահովում է, որը ստեղծվել է լեզուների ուսուցման և փոխանակման համար ։ Նախագիծը աջակցություն է ստացել Kickstarter-ի կողմից, և կազմակերպությունը կարողացել է 429 հովանավորների օգնությամբ հավաքել 52,716 ԱՄՆ դոլար։ Ներկայումս ծրագրային ապահովումը գտնվում է զարգացման փուլում ։
Լիցենզիաներ
Բոլոր տեսահոլովակները թողարկվել են CC-by-NC 4.0 լիցենզիայով։ Վերջերս ներկայացվել է նաև CC-by-SA 4.0-ի ներքո տեսանյութերի թողարկման ևս մեկ տարբերակ ։
Արտաքին հղումներ
Կատեգորիա:2014 հիմնադրված կազմակերպություններ
Լուստենաու
Պատմություն
Լուստենաու անվանումը պատմական փաստաթղթերում առաջին անգամ հանդիպում է կարոլինգյան արքա Կառլ III-ի (Karl der Dicke, Charles le Gros) "Lustenauua curti regali" (նշանակում է «Լուստենաուի արքունի դատարան») փաստաթղթում, որը թվագրված է 887 թվականի հունվարի 24-ով։ 1830 թվականից բնակավայրը Ավստրիայի մաս է կազմել։ Գերմանական ռայխի տիրապետության տարիներին նրա բազմաթիվ բնակիչներ աքսորվել են, ուղարկվել համակենտրոնացման ճամբարներ, մահապատժի ենթարկվել ։ Երկրորդ համաշխարհային պատերազմից հետո ձեռագործության, շյուղագործության, ժանեկագործության ավանդական արհեստներն ապահովել են Լուստենաուի տնտեսական բուռն աճն ու վերելքը ։
Պարբերական միջոցառումներ
Արդեն երեսուն տարուց ավելի է, ինչ "Szene Lustenau" երիտասարդական մշակութային ընկերակցությունը յուրաքանչյուր ամառ Հռենոսի ափին կազմակերպում է Szene Openair բացօթյա փառատոն, որը խոշորագույն փառատոնն է Արևմտյան Ավստրիայում։ Ելույթներ են ունենում ինչես տեղացի, այնպես էլ արտասահմանյան երկրներից հրավիրված արտիստներ, իսկ Ավստրիայի, Գերմանիայի, Շվեյցարիայի, Լիխտենշտայնի տարբեր ծայրերից եկած հանդիսատեսների թիվն անցնում է տասը հազարից։ Փառատոնի կազմակերպմանն աջակցում են 450-ից ավելի կամավորներ ։
Ամեն տարի հոկտեմբեր ամսվա երկրորդ կիրակի օրը անց է կացվում սբ. Պողոս-Պետրոսի ծխական տոնավաճառը՝ Kilbi-ն, որն իր տեսակի մեջ խոշորագույնն է Ֆորառլբերգ երկրամասում։ Ծխական եկեղեցուն առընթեր հրապարակում բացվում ու գործում են շուրջ 160 շուկայական հարթակներ, որտեղ վաճառքի են հանվում ամենաբազմազան ապրանքներ։ Բացի այդ, քաղաքային հրապարակում գործարկվում է զվարճանքների ժամանակավոր զբոսայգի՝ ամերիկյան արագընթաց ոլորավայրէջքային գնացքներով (roller coasters, американские горки), կարուսելներով, խաղային հրաձգարաններով և այլն։ Տոնավաճառին նախորդող շաբաթ օրը կազմակերպվում է ճոխ, շքեղ երեկույթ՝ "Kilbifest" :
Ժողովրդագրություն
Քաղաքի բնակչության թվաքանակի փոփոխությունները 1869 - 2011 թթ. .
Արտաքին հղումներ
Կատեգորիա:Ավստրիայի քաղաքներ Կատեգորիա:Ավստրիայի բնակավայրեր
Տիգրան Թևրիզյան
Տիգրան Մարտիրոսի Թևրիզյան Կրտսեր, Կալիֆոռնիայի կենտրոնական շրջանի Միացյալ Նահանգների շրջանային դատարանի պաշտոնաթող դատավոր։ 1985 թվականին նա եղել է հայկական ծագում ունեցող Միացյալ Նահանգների առաջին դաշնային դատավորը։ Այժմ նա JAMS-ում միջնորդ դատավոր է։
Դաշնային դատական ծառայություն
1985 թվականի նոյեմբերի 7-ին Թևրիզյանը նախահագ Ռոնալդ Ռեյգանի կողմից առաջադրվել է Կալիֆոռնիայի կենտրոնական շրջանային դատարանում, որը ստեղծվել էր ''98 Stat. 333.''-ի կողմից։ 1985 թվականի դեկտեմբերի 16-ին նա հաստատվել է ԱՄՆ Սենատի կողմից, իսկ հաջորդ օրը ստացել է իր իրավասությունը։ 2005 թվականի օգոստոսի 5-ին ստացել է սենիորի կարգավիճակ, իսկ 2007 թվականի ապրիլի 19-ին։
Հետդատական գործունեություն
2018 թվականի մարտի դրությամբ Թևրիզյանը JAMS-ում միջնորդ դատավոր է ։
(8745) Դելանի
(8745) Դելանի (Delaney), աստերոիդ աստերոիդների հիմնական գոտում։ Հայտնաբերվել է 1998 թվականի մարտի 20-ի ԼԻՆԵԱՐ ծրագրի կողմից Սոկոռոյում ։
Միջին հեռավորությունը Արեգակից կազմում է 2,650954 ա. մ., առավելագույնը մոտենում է 2,5403 ա. մ. հեռավորության վրա և հեռանում 2,7616 ա. մ. ։ Արեգակի շուրջ մեկ ամբողջական պտույտ է կատարում 1576,53 երկրային օրվա ընթացքում, իր ուղեծրով շարժվելով միջինում 0,22835 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,65° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:ԼԻՆԵԱՐ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անահիտ Մկրտումյան
Անահիտ Աղաբեկի Մկրտումյան, հայ դերասանուհի, ՀԽՍՀ վաստակավոր (1951) և ժողովրդական արտիստ (1961)։
Կենսագրություն
1925-1928 թվականներին սովորել է Մոսկվայի Մեյերհոլդի անվան և Ռուբեն Սիմոնովի անվան թատերական ստուդիաներում։ 1928 թվականին եղել է Լենինականի Մռավյանի անվան պետական թատրոնի հիմնադիրներից և մինչ 1933 թվականն աշխատել է որպես դերասանուհի։ 1933 թվականից եղել է Երևանի Սունդուկյանի անվան ազգային ակադեմիական թատրոնի դերասանուհի ։
Ծանոթագրություններ
Կատեգորիա:Հայ դերասաններ Կատեգորիա:ՀԽՍՀ վաստակավոր արտիստներ Կատեգորիա:ՀԽՍՀ ժողովրդական արտիստներ Կատեգորիա:1904 ծնունդներ Կատեգորիա:Ապրիլի 18 ծնունդներ Կատեգորիա:Թիֆլիս քաղաքում ծնվածներ Կատեգորիա:1970 մահեր Կատեգորիա:Մայիսի 9 մահեր Կատեգորիա:Երևան քաղաքում մահացածներ
Սելիմ I
Սելիմ I Ահեղ (, Birinci Selim, Yavuz Sultan Selim, ), Օսմանյան կայսրության սուլթան 1512-1520 թվականներին։
Կենսագրություն
Սելիմ I սուլթան Բայազիդ II որդին էր։ Նա հոր կողմից նշանակվել էր Տրապիզոնի կառավարիչ, ինչից հետո աչքի է ընկել Սեֆյան Պարսկաստանի հետ պատերազմներում։ Երբ Սելիմի հայր Բայազիդ II-ը սկսեց հստակ նախապատվություն տալ իր երկրորդ որդուն՝ Ահմետին, Սելիմը սկսեց լրջորեն վախենալ իր ապագայի համար։ Նա ապստամբություն է բարձրացնում և ղեկավարում մի փոքրիկ բանակ, որը տեղափոխում է Կոստանդնուպոլիս։ Ամենայն հավանականությամբ, Սելիմը հույս ուներ, որ մայրաքաղաքում կստանա ապստամբների աջակցությունը, սակայն նրա հաշվարկը արդարացված չէր։
Ճակատամարտում Բայազիդն իր հսկայական բանակով հեշտությամբ հաղթում է Սելիմին, որը ստիպված փախչում է Ղրիմ։ Այնտեղ Սելիմը որոշում է սպասել նախքան կրկին պայքարի անցնելը օսմանյան գահի համար։ Ավելին, Սելիմը ստանում Ղրիմի խան Մենգլի-Գիրայի աջակցությունը։ 1512 թվականին սուլթան Բայազիդը կամավոր հրաժարվում է գահից, որպեսզի փրկի իր կյանքը և ստիպված գահը հանձնում է Սելիմին։ Ղրիմից Կոստանդնուպոլիս Սելիմի վերադարձը նման էր ռազմական շքերթի։ Սելիմը գլխատել է տալիս իր բոլոր եղբայրներին և նրանց որդիներին, որոնք կարող էին հավակնել իր գահին։ Դրա համար նա ձեռք է բերել «յավուզ» մակդիրը, որը թուրքերենից թարգմանաբար նշանակում է «ահեղ, դաժան»։ Սելիմի հայրը կարճ ժամանակ անց մահացել է աքսորում (այլ վարկածով՝ սպանվել է Սելիմի հրամանով)։
Սելիմի օրոք թագավորությունում սկսվեց նվաճման մեծ ժամանակաշրջան, այն որոշ չափով կապված էր իր նախորդների գործունեությամբ։ Արևելյան Եվրոպայի ղեկավարները վախենում էին նրանից, թղթի վրա արեւմտյան թագավորները հաղթեցին նրան և բաժանեցին իր ունեցվածքը։ Սակայն Սելիմը քրիստոնյաների դեմ գրեթե պատերազմներ չէր պատերազմում։ Այդ ժամանակաշրջանում Իրանի, Իրաքի, Աֆղանստանի և Կենտրոնական Ասիայի գրաված պարսկական Շահումյան Իսմայիլի իշխանությունը շատ մեծ էր, բայց Սելիմը չէր հապաղելու դիմակայել նրան։ 1513 թվականին Սելիմը Անատոլիայում կազմակերպում է դաժան կոտորած։
1514 մայիսին Սելիմի բանակը երթով շարժվում է դեպի արևելք և հասնում Սեբաստիա, Էրզրում և ներխուժում Իսմայիլ տիրապետության շրջանները. Ղզլբաշները նահանջում են երկրի խորքերը հուսալով սպառել թշնամու բանակը:Ճանապարհին նրանք ոչնչացնում եմ ամենը, ինչը որ կարող էր օգտակար լինել թուրքերին։ 1514 թվականի օգոստոս 23-ին սուլթանը հաղթում է շահին։ Երկու շաբաթ անց Սելիմը մտավ Սեբաստիայի մայրաքաղաք Թավրիզ։ Նա մի քանի օր մնաց այստեղ, բայց ջենիսսները, որոնք վախենում էին սոված ձմեռանից, պահանջեցին նրան վերադառնալ։ Սելիմը վերադարձի ճանապարհին անցնում է Երևանով, Կարսով, Էրզրումով, Սիվասով և Ամասիաով, գարնանը վերադառնում է Ստամբուլ։ Չալդիվանից հետո թուրքերը իրենց ենթարկեցին Դիարբեքիրը, Բիթլիսը, Միաֆարկինը, Նեչին։ Սելիմի հեռանալուց հետո, Իսմայիլը գրավեց Հարավ-Արևելյան Անատոլիայի մեծ մասը։
1515 թ.-ին Սելիմը ոչնչացրեց Զու-լ-Գադիրովի դինաստին, որը ղեկավարում էր բուֆերային պետությունում Էլբիստան (Աբուլուստեյինը), գլխատեց է Սուլթան Ալան Ադդինին և սկսեց քարոզարշավ Եգիպտոսի դեմ և ազատագրեցին Դիարբեքիրը պաշարմից։ Քուրդ Իդրիսը, որը սուլթանին ծառայելու համար Քրդստանի նվաճելու իրավունքը վաստակեց, երբ երկար պաշարումից հետո գրավեց Մարդին, Դիարբեքիրը, Սինջարը, նվաճեց ողջ Մեսոպոտամիան։ Իսմայիլը, մինչև նրա մահը, չփորձեց վրեժ լուծել թուրքերից։
Մամլուկ Սուլթան Քանթուխ Գուրին փորձեց կանխել Քրդստանի նվաճումը. Սելիմը երկար ժամանակ չէր կորցնում հակամարտության խաղաղ կարգավորման հույսը։ Սակայն որոշ հանգամանքներից ելնելով օգոստոսի 5-ին թուրքերը ներխուժեցին Մամելուկի տարածքները։
1516 թ. Օգոստոսի 24-ին թուրքերի և Մամլուքների միջև տեղի ունեցավ ճակատամարտ Հալեպից ոչ հեռու Մարջե Դաբիկի դաշտում։ Ճակատամարտի արդյունքը կրկին որոշվեց է թուրքական հրետանին, այդ ժամանակ աշխարհում լավագույնը։ Մամլուքները արհամարհել էին հրետանու փաստը այդ իսկ պատճառով Մամլուքները պարտություն կրեցին։ Սուլթան Գուրին մահացավ պատերազմում, նրա իրավահաջորդը եղել է Աշրաֆ Թուման-բեյը, ով շարունակեց պատերազմը։
1516 թվականի օգոստոսի 29-ին, Սելիմը ստացավ «Սուրբ քաղաքների ծառայողը», այսինքն՝ Մեքքա և Մեդինա։ Սեպտեմբերին թուրքերը առանց պատերազմի գրավեցին Սիրիան, հոկտեմբերի 9-ին Դամասկոսը իսկ նոյեմբերի վերջին թուրքերը ավարտեցին Պաղեստինի նվաճումը և հարձկվեցին Գազայի վրա։ 1516 թվականի դեկտեմբերի 25-ին Թուման-բեյը հավաքեց նոր բանակ, որը Պաղեստինի Բեյսան քաղաքում պարտություն է կրում։ Մամլուքները սպանեցին Սելիմի դեսպաններին, որոնք էլ վրեժխնդրր եղան։
Սելիմը 1517 թվականին մտավ Եգիպտոս և ամրապնդվեց Կահիրեում իսկ Թուման բեյը ստիպվախծ եղավ փախչել քաղաքից։ Սակայն, մի քանի օր անց, Թուման-բեյը փոքրիկ ջոկատով գիշերը ներխուժում է քաղաք և սկսում կատաղի սպանդ, ընդհանուրառմամբ սպանվում է մոտ 50 հազար Կահիրեի բնակիչներ։ նա ևս երկու ամիս պայքարում է թուրքերի դեմ, սակայն պարտություն է կրում։
1517 թ. Ապրիլին Սելիմին ուղարկեցին Մեդինա և Մեքքա քաղաքների բանալիները, ամբողջ Հիազը դարձավ Օսմանյան ունեցվածք։ Վենետիկը սկսեց տուրք վճարել թուրքերին Կիպրոսի համար, որոնք ավելի վաղ վճարվում էին Եգիպտոսնին, նույնիսկ Մամլուքները, որոնք կարճ ժամանակ առաջ նվաճել էին Եմենը, ներկայացան Սուլթանին։ Այսպիսով, չորս տարի անց Սելիմը կրկնապատկեց Օսմանյան կայսրության տարածքները։
Մերձավոր Արևելքում ոչ ոք չխանգարեց Սելիմիին, բացառությամբ Սիրիայի և Անատոլիայի 1518-1519 թվականների կրոնական անկարգություններին, որոնց սուլթանական զորքերը հեշտությամբ հաղթեցին։
Սելիմը մահանում է 40 տարեկան հասակում (ըստ պաշտոնական վարկածի,նա մահացել է սիբիրյան խոցից չնայած որոշ պատմաբաններ ենթադրում են, որ նա մահացել է քաղցկեղից, իսկ ոմանք պնդում են, որ Սելիմը մահացել է թունավորումից) , նա չի կարող իրականացնել շատերը իրենց ծրագրերի մասին։ Նրա գործը շարունակում է նրա որդին։ Հայր թողել էր նրան հզոր երկիր և ուժեղ բանակ։ Չնայած նրան, որ պատմաբանները պնդում են, որ Սելիմին սպանել է հենց իր որդին։
Որդիներ
Աբուլա (գլխատել են 1514 թվականի նոյեմբերի 20-ին) Մահմուդ (գլխատել են 1514 թվականի նոյեմբերի 20-ին) Մուրադ (գլխատել են 1514 թվականի նոյեմբերի 20-ին) Սուլեյման (ծնվել է 1494 թվականի նոյեմբերի6-ին — մահացել է 1566 թվականի սեպտեմբեր 7-ին,մայրը-Խավսա-սուլթան ) ՈՒվեյս (մահացել է 1546թվականին,մոր անունը անհայտ է)
Գրականություն
Կատեգորիա:Օսմանյան արքայատոհմ Կատեգորիա:16-րդ դարի օսմանյան սուլթաններ Կատեգորիա:Օսմանյան կայսրության թուրքեր Կատեգորիա:Երկու սուրբ մզկիթների պահապան Կատեգորիա:Սուլեյման I Կատեգորիա:Թուրք ազգայնականներ Կատեգորիա:Թուրք բանաստեղծներ Կատեգորիա:Թուրքիայի պատմություն Կատեգորիա:Թուրք-պարսկական պատերազմների օսմանյան մասնակիցներ Կատեգորիա:Թյուրք կառավարիչներ
(306) Յունիտաս
(306) Յունիտաս (Unitas), աստերոիդ աստերոիդների հիմնական գոտում։ Հայտնաբերվել է 1891 թվականի մարտի 1-ին Էլիա Միլոզեվիչի կողմից Հռոմում ։
Միջին հեռավորությունը Արեգակից կազմում է 2,358724 ա. մ., առավելագույնը մոտենում է 2,0056 ա. մ. հեռավորության վրա և հեռանում 2,7118 ա. մ. ։ Արեգակի շուրջ մեկ ամբողջական պտույտ է կատարում 1323,17 երկրային օրվա ընթացքում, իր ուղեծրով շարժվելով միջինում 0,272075 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,27° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1891 թվականին հայտնաբերված աստղագիտական մարմիններ Կատեգորիա:Էլիա Միլոզևիչի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տոտորի
Տոտորի (鳥取市), քաղաք Ճապոնիայում, Տոտորի պրեֆեկտուրայի վարչական կենտրոն։
2016 թվականի հունվարի 1-ի տվյալների համաձայն՝ քաղաքի բնակչությունը կազմում է 192 912 մարդ, իսկ բնակչության խտությունը՝ 250 մարդ/կմ2։ Քաղաքը զբաղեցնում է 765,31 կմ2 տարածք։
Պատմություն
1889 թվականի հոկտեմբերի 1-ին Տոտորին ստացել է քաղաքի կարգավիճակ։ 1943 թվականի սեպտեմբերի 10-ի ավերիչ երկրաշարժի հետևանքով փլատակների տակ է մնացել քաղաքի արվարձանը և զոհվել է շուրջ 1000 մարդ։
Կլիմա
Տոտորիի կլիման մերձարևադարձային մուսսոնային է։ Բնութագրվում է շոգ ամառներով և զով ձմեռներով։ Տեղումները առատ են ողջ տարվա ընթացքում։
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի նավահանգստային բնակավայրեր Կատեգորիա:Ճապոնիայի հատուկ քաղաքներ Կատեգորիա:Ճապոնիայի բնակավայրեր
Դրուփալ
Դրուփալ (անգլերեն՝ Drupal), կայքերի կառավարման համակարգ է, գրված PHP լեզվով։ Դրուփալը բաց կոդով ազատ ծրագիր է, օգտագործում է MySQL և PostgreSQL տվյալների բազա։ Բովանդակության կառավարման այս համակարգը հնարավորություն է տալիս ստեղծել տարբեր տիպի կայքեր՝ բլոգեր, ֆորումներ, նորությունների կայքեր, ինֆորմացիոն կայքեր և այլն։ Մոդուլների ստանդարտ հավաքածուն ապահովում է բավականին մեծ ֆունկցիոնալություն։ Ֆունկցիոնալությունն ընդլայնելու համար բազում մոդելներ կարելի է ներբեռնել պաշտոնական կայքից։ Այս տեսակ բովանդակության կառավարման համակարգը հատկապես հարմար է պորտալներ ստեղծելու համար։
Միջուկ
Drupal համայնքում «միջուկը» վերաբերում է համագործակցային կոդերի բազային, որը կարող է ընդլայնվել աջակից մոդուլներով և - Drupal 8-ին նախորդող տարբերակների համար, պահվում է Drupal-ի տեղադրման «կայքեր» թղթապանակից դուրս ։ (8-րդ տարբերակից ի վեր միջուկը պահվում է իր սեփական «հիմնական» ենթագրքում։ Drupal միջուկը Drupal-ի ստանդարտ տարրն է։ Drupal-ին հատուկ համօգտագործվող գրադարանները, ինչպես նաև bootstrap գործընթացը սահմանվում են որպես Drupal-ի առանցք․ մնացած բոլոր գործառույթները սահմանվում են որպես Drupal մոդուլներ, ներառյալ հենց համակարգի մոդուլը։ Drupal կայքի լռելյայն կազմաձևում հեղինակները կարող են բովանդակություն ներկայացնել ինչպես գրանցված, այնպես էլ անանուն օգտվողների (ադմինիստրատորի հայեցողությամբ)։ Այդ բովանդակությունը հասանելի է վեբ այցելուներին՝ հիմնվելով ընտրվող տարբեր չափանիշների վրա։ Drupal 8-ից ի վեր Drupal-ը մի քանի Symfony գրադարաններ է ընդունել Drupal core-ում։ Հիմնական մոդուլները ներառում են նաև հիերարխիկ տաքսոնոմիայի համակարգ, որը թույլ է տալիս ծրագրավորողներին դասակարգել բովանդակությունը կամ նշել այն հիմնաբառերով՝ հեշտ հասանելիության համար։ Գոյություն ունեն երկու տարբերակ, որոնք համարվում են վերջին կայունը՝ 7.84 և 9.3.3 : Drupal-ը պահպանում է հիմնական հատկանիշների մանրամասն փոփոխության գրանցամատյան բոլոր թողարկումներում ։
Արտաքին հղումներ
Կատեգորիա:Բովանդակության կառավարման համակարգեր Կատեգորիա:Ազատ ծրագրային ապահովում
Հունվարի 6
Հունվարի 6, տարվա 6-րդ օրն է։
Պետական տոներ
Կատեգորիա:Հունվար Կատեգորիա:Տարվա օրեր Կատեգորիա:Հունվարի 6 Կատեգորիա:Ամսաթվեր
Զեմո Քսովրիսի
Զեմո Քսովրիսի (ზემო ქსოვრისი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1080 մետր բարձրության վրա։ Շրջկենտրոն Գորիից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(307) Նիկե
(307) Նիկե (Nike), աստերոիդ աստերոիդների հիմնական գոտում։ Հայտնաբերվել է 1891 թվականի մարտի 5-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,90797 ա. մ., առավելագույնը մոտենում է 2,4972 ա. մ. հեռավորության վրա և հեռանում 3,3187 ա. մ. ։ Արեգակի շուրջ մեկ ամբողջական պտույտ է կատարում 1811,27 երկրային օրվա ընթացքում, իր ուղեծրով շարժվելով միջինում 0,198755 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,13° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1891 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ